તમોને શ્યું વાત કરું ? અમારે તો લોકો ઘાન નૈ પણ ઝેર ખાઈને જીવે છે ઝેર ! તમોને અચરજ લાગશે પણ વાત સો ટકા હાચી સે. જુઓ પહેલાં તો અમે સેતરોમાં વરહમાં એક વખત તો ખાતર નાંખતા, ખાતર પણ ચેવું, ખબર સે ? ગામમાં જે ઢોરોનાં છાંણના ઉકેડા વોય એના ગાલ્લેગાલ્લા ભરીને સેતરોમાં પાથરી દેતા. અરે ! સેતરોની પાહણનાં તળાવમાંથી જ્યારે પાણી હુકાઈ જાય ને ત્યારે તો એના ખોટેખોટ લાઈને આખા સેતરોમાં વેરી દેતા. અને આ બધામાં અમારા બૈરાં પણ આદમીઓની હારે ને હારે જ વોય ! હૂડલીએ હૂડલીએ ખેતરોમાં ખાતર નાખીએ ઝપાટાબંધ ! પછી જુઓ, ઈમાં જે ધાન વાઈએ એની મજા !